open-index/open-wikipedia-markdown huggingface dataset:
Gemeng Kënzeg

D**'Gemeng Kënzeg** war bis Enn 2011 eng lëtzebuergesch Gemeng am Kanton Capellen, am Distrikt Lëtzebuerg. Mat der Gemeng Nidderkäerjeng huet si zu der Gemeng Käerjeng fusionéiert.

## Uertschaften a Lieu-diten an der fréierer Gemeng
* **Uertschaften:**
** Kënzeg
** Féngeg
* **Lieu-diten:**
** Schockmillen oder *op der Schock* genannt
** Nuechtbann
** Neidréisch

## Geographie
Den héchste Punkt an der Gemeng ass um Flouer vu Féngeg um *Kues*, op enger Héicht vun 395 m.

## Geschicht
Déi éischt Spuer vun Awunner zu Kënzeg ass an den 1990er Joren entdeckt ginn, wéi eng aristokratesch Grafkummer aus der Zäit vun de Gallier fonnt gouf, déi op 200 v. Chr. konnt datéiert ginn.

Schrëftlech gëtt Kënzeg fir d'éischt an der éischter Hallschent vum 8. Joerhonnert an engem Dokument vum Karl Martell ernimmt.

### Fusioun mat Nidderkäerjeng
Den 18. Mee 2010 huet de Kënzeger Gemengerot, de selwechten Dag wéi dee vun der Gemeng Nidderkäerjeng, engem Accord zu enger Fusioun tëscht deenen zwou Gemengen zougestëmmt. Bei engem Referendum, de 5. Dezember 2010 hunn an den zwou Gemengen eng Majoritéit vun de Wieler sech fir eng Fusioun ausgeschwat (58 % zu Nidderkäerjeng, 56,17 Prozent zu Kënzeg). D'Fusioun trëtt den 1. Januar 2012 a Kraaft.

### Wopen
Kënzeg krut säi Wopen duerch en *[[Arrêté ministériel]]* vum 19. Oktober 1982.

En ass zesummegesat aus dem ale Wope vun den Häre vu Kënzeg (Faarf vum Feld, d'Baarwen an d'Kräizer), an deem vun der Vogtei Lëtzebuerg (déi dräi Tierm).

**Beschreiwung vum Wopen:**

Um sëlwerege Feld, zwéi Baarwen déi sech de Réck dréinen, mat véier klenge roude Kräizer mat gespëtztem Fouss, de Kapp vum Feld blo, mat enger sëlwerfaarweger Paart mat dräi Tierm.

### Buergermeeschtere vu Kënzeg zanter 1815
* 1815-1830: Pierre Decker
* 1830-1832: Henri Simon
* 1832-1836: Michel Schleimer
* 1836-1861: Michel Maximlien Joseph Tibesar
* 1861 Januar-Abrëll: Wilhelm Ernster
* 1861-1867: Jean Kirsch
* 1867-1879: Pierre Berens
* 1879-1891: Jean Kirsch
* 1891-1912: J.-B. Biver
* 1912-1921: Jean-Eugène Kirsch
* 1921-1925: J.-P- Schmitz
* 1925-1933: Nic Klein
* 1933-1946: Michel Schumacher
* 1946-1957: Joseph Jeitz
* 1957-1963: Félix Heinen
* 1964-1969: Albert Kirsch
* 1970-1975: Antoine Hirtz
* 1976-1981: Marcel Hellbach
* 1982-1984: Guillaume Jeitz
* 1985-1987: Nicolas Ehleringer
* 1987-1988: Fred Reuter
* 1988.1990: Guillaume Jeitz
* 1990-1996: Fred Reuter
* 1997-2007: Daniel Hautus
* 2007-2011: Jeannot Jeanpaul

## Bevëlkerungsstruktur

Vun den 2 185 Awunner si 512 Auslänner (23,4 %) vun 30 verschiddenen Nationalitéiten:
:1 673 Lëtzebuerger,
:172 Belsch,
:124 Portugisen,
:61 Fransousen,
:50 Italieener,
:28 Däitscher,
:21 Chinesen
: ---
## Jumelagen
Kënzeg war mat Gaflenz am Bezierk Steyr-Land an Ueweréisträich jumeléiert. Dee Jumelage gouf bei der Fusioun mat Nidderkäerjeng vun der neier Gemeng Käerjeng iwwerholl.

## Gemengesyndikater
SES - SIDOR - SICEC - SIGI - SYVICOL - SICONA-Sud-Ouest - Minett-Kompost - SIDERO
Philippe Séguin

De **Philippe Séguin**, gebuer den 21. Abrëll 1943 zu Tunis, a gestuerwen de 7. Januar 2010 zu Paräis, war e franséische Politiker.

Hien huet no senger Première op der *École normale d'instituteurs* vum Departement Var an op der Universitéit Aix-en-Provence studéiert. Duerno huet hien d'École nationale d'administration als Member vun der *promotion «Robespierre»* (Januar 1968 - Mee 1970) gemaach.

Hie gouf Member vun der Partei UDR (Union pour la défense de la République), déi sech méi spéit an RPR (Rassemblement pour la République) ëmbenannt huet. Wärend senger politescher Carrière war hie vun 1983 bis 1997 Buergermeeschter vun Épinal. Ënner dem Premierminister Jacques Chirac war e vun 1986 bis 1988 Minister fir Soziales an Aarbecht a vun 1993 bis 1997 President vun der Assemblée nationale. Vun 1997 bis 1999 war de Philippe Séguin President vum RPR. 2001 gouf den RPR an UMP ëmgedeeft an ideologesch méi "op" gemaach. Well de Séguin dës Ännerungen net guttgeheescht huet, ass hien net Member vun der UMP ginn. Bannent senger Partei huet hie virdrun enger europaskeptescher Fraktioun ugehéiert, déi ë.&nbsp;a. géint den Traité vu Maastricht war. Hie war zulescht President vun der franséischer Cour des comptes.

De Séguin ass un engem Häerzschlag an der Nuecht op de 7. Januar 2010 gestuerwen.

## Wierker
* *Réussir l'alternance* (1985)
* *La Force de convaincre* (1990)
* *Louis Napoléon Le Grand* (1990, prix du Second empire de la fondation Napoléon 1990)
* *De l'Europe en général et de la France en particulier* (en coll., 1992)
* *Discours pour la France* (1992)
* *Demain, la France: tome 1: la priorité sociale* (en coll., 1992); tome 2: *La reconquête du territoire* (1993)
* *Ce que j'ai dit* (1993)
* *Discours encore et toujours républicains* (1994)
* *Deux France ?* (en coll., 1994)
* *240 dans un fauteuil* (1995)
* *C'est quoi la politique ?* (récit pour enfants, 1999)
* *Plus français que moi, tu meurs !* (essai) (2000)
* *Lettre ouverte à ceux qui veulent encore croire à Paris* (2000)
* *Itinéraire dans la France d'en bas, d'en haut et d'ailleurs* (mémoires, 2003)
## Gielercher
*
## Um Spaweck

* https://web.archive.org/web/20040514113722/http://notre.republique.free.fr/bioseguin.htm
Helleg Kräiz-Kapell um Kuelebierg

D**'Helleg Kräiz-Kapell um Kuelebierg** zu Biekerech, och nach Jobskapell genannt, ass eng kathoulesch Kapell, déi zur Par Atertdall Sainte-Claire, zum Dekanat Zentrum an zu der Gemeng Biekerech gehéiert.

D'Kapell ass dem hellege Kräiz geweit. Den Numm Jobskapell huet se well virun der Kapell e Kräiz steet, dat zu de Kräizweestatioune gehéiert, déi vun der Kierch vu Biekerech erop op d'Kopp féieren, an op deem den hellege Job duergestallt ass.

D'Kapell gouf den 20. Mäerz 2019 als nationaalt Monument klasséiert.

Zur fréierer Par Biekerech hunn ausser der Kapell um Kuelebierg och nach d'Kierch vu Biekerech, d'Kapell vun Hitten an d'Kapell vu Liewel gehéiert.

## Geschicht
Se gouf 1373 als *Chapelle de la Ste. Croix* ernimmt a war de Sëtz vun enger Brudderschaft mat dem selwechten Numm. Virdru war de Sanctuaire dem hellege Lambert geweit. Den eelsten erhalenen Deel, de Chouer, ass vum Ufank vum 16. Joerhonnert. D'Schëff ass vu 1746, déi polygonal Sakristei vun 1857.

## Mobiliar
Bis haut erhale si Reschter vu Freskemolereie aus dem 16. Joerhonnert, D'Säitenaltär si vu 1671. Och den Haaptaltoer ass aus dem 17. Joerhonnert, op deem en Tableau aus dem 18. Joerhonnert, vum Areler Moler Jean-Pierre Huttert ass. Vir op der Kapell ass eng Statu vum hellege Job vu 1762. D'Fënstere si vu Coucke Frères vu Bruges, aus dem Joer 1929.

## Kräizwee
De Kräizwee huet 7 Statiounen a fänkt ronn 150 Meter vun der Kierch ewech un a féiert bis bei d'Jobskapell um Kuelebierg.

D'Statioune stinn all am Fräien a sinn aus Lëtzebuerger Sandsteen.

Mëttlerweil sinn déi eenzel Statiounen alleguer Kopien, vu datt d'Originaler scho viru 1600 gebaut goufen.

## Literatur
* Bosseler, Nic, 1975: *Beckerich, Hüttingen und Levelingen, in ihrer schicksalhaften Geschichte im Wandel der Jahrhunderte*, Krippler & Cie, 332 S., S. 127-136

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vum Parverband Biekerech-Useldeng
* D'Kapell op der Websäit vum Service des Sites et Monuments
Romain Kohn

De **Romain Kohn**, gebuer den 12. Mee 1962 an der Stad Lëtzebuerg, ass e lëtzebuergesche Kommunikatiounswëssenschaftler a Journalist.

Vun 1996 bis 1998 war hie Chefredakter vun der Wochenzeitung d'Letzeburger Land.

De Romain Kohn war Member vum Lëtzebuerger Schrëftstellerverband.
Max Kohn

De **Max Kohn**, gebuer de 17. November 1954 zu Esch-Uelzecht, ass e lëtzebuergesche Graphiker a Sculpteur.

Vun 1975 bis 1981 war hien op der Staatlecher Akademie der bildenden Künste Karlsruhe wou hie Skulptur am Steen an am Holz studéiert huet.

Zanter 1981 ass de Max Kohn e fräischaffende Kënschtler.

## Eenzelausstellungen
* 1985 Galerie Weißer Stern, Karlsruhe (D)
* 1987 Galerie Artemos, Bastogne (B)
* 1988 Maison Communale Bastogne (B)
* 1991 Galerie Artline Klierf (L)
* 1993 Galerie Dat Huisken, Bad Salzuflen (D)
* 1997 Dexia-Bil Dikrech (L)
* 1998 Galerie Schortgen Esch-Uelzecht (L)
* 1999 Galerie Aradia Hesper (L)
* 1999 Galerie St Nicolas Réimech (L)
* 1999 Tendance Mikado Luxemburg
* 2000 Galerie Harald Lang, Saarbrécken (D)
* 2000 Musée d'Histoire Naturelle (L)
* 2001 Galerie Noodlebärg Basel (CH)
* 2001 Bankhaus Trinkaus und Burckhardt (L)
* 2002 Tour Mahuet Labry, Loutrengen (F)
* 2003 Galerie Michel Miltgen (L)
* 2004 Château de Moncel, Jarny, Loutrengen (F)
* 2004 Galerie de la ville de Bar sur Seine (F)
* 2007 Galerie Vergolderei von Wedel, Stauffen/Breisgau (D)
* 2008 Hotel Rix (L)
* 2009 Galerie Aradia Hesper (L)
* 2010 Galerie um "Schlass zu Buerglënster" (L)

## Kuckt och
* Lëscht vu lëtzebuergesche Konschtschafenden
## Um Spaweck

* Offiziell Websäit vum Max Kohn  
* Iwwer de Max Kohn am "Kunstlexikon Saar" 
* Max Kohn, Projet "Gipfelkunst am Schaumberg" 
* Fotoe vum Max Kohn um Fotoarchiv vum Tom Wagner
C12H22O11

**[[Kuelestoff|C]]<sub>12</sub>[[Waasserstoff|H]]<sub>22</sub>[[Sauerstoff|O]]<sub>11</sub>** ass d'cheemesch Formel vu verschiddenen Isomeren:

* Disacchariden
** Allolaktos
** Cellobios
** Gentiobios (Amygdalos)
** Isomaltos
** Isomaltulos
** Kojibios
** Laktos (Mëllechzocker)
** Laktulos
** Laminaribios
** Maltos
** 2α-Mannobiose
** 3α-Mannobiose
** Melibios
** Melibiulos
** Nigeros
** Sophoros
** Saccharos
** Trehalos
** Turanos
Beweegungsequatioun

Eng **Beweegungsequatioun** ass eng mathematesch Equatioun, déi d'Beweegung vun engem Objet beschreift.

Gewéinlech besteet eng Beweegungsequatioun aus der Acceleratioun vum Objet, a Funktioun vu senger Positioun, Vitess, Mass an aus alle Variabelen, déi déi Elementer affektéieren. Déi Equatioun gëtt virun allem an der klassescher Mechanik benotzt, a gëtt ënner der Form vu sphäresche Koordinaten, zylindresche Koordinaten a cartesesche Koordinate representéiert, a se respektéiert Beweegungsgesetzer vum Newton.
Edmond Cigrang

Den **Edmond Cigrang**, gebuer de 7. Juli 1922 zu Dikrech, a gestuerwen den 29. September 1989 zu Aix-en-Provence, war e lëtzebuergesche Komponist a Musekspedagog.

Hien ass an d'Normalschoul fir Léierpersonal gaangen a wärend dem Zweete Weltkrich ugefaangen, als Schoulmeeschter ze schaffen. Nom Krich huet hien zu Zürich, Köln a Paräis Musek studéiert.

Op hie geet eng Reform vum Museksunterecht an de Primärschoulen zeréck. Hien huet vun 1953 um Institut pédagogique (ISERP) Musekspedagogen enseignéiert, a war Professer um Conservatoire vun der Stad Lëtzebuerg fir Musekanalys a -geschicht.

Den Edmond Cigrand huet virun allem Kammermusek komponéiert. Vun him sinn och eng Rëtsch *[[Lied]]*-Kompositiounen, dorënner *Sieben japanischen Lieder* oder där op Gedichter vum Paul Henkes, Anise Koltz a Christian Morgenstern.

An den 1960er Joren huet hien och Musek fir méi grouss Orchester komponéiert, an och fir en Dokumentarfilm iwwer de Joseph Kutter.
## Kuckt och
* Lëscht vu lëtzebuergesche Museker
C6H12O6

**[[Kuelestoff|C]]<sub>6</sub>[[Waasserstoff|H]]<sub>12</sub>[[Sauerstoff|O]]<sub>6</sub>** ass d'cheemesch Formel vu verschiddenen Isomeren:

* Hexosen
** Aldohexosen
*** Allos
*** Altros
*** Galaktos
*** Glukos
*** L-Glukos
*** Gulos
*** Idos
*** Mannos
*** Talos
** Ketohexosen
*** Fruktos
*** Psikos
*** Sorbos
*** Tagatos
* Polyolen
** Inosit
Biermereng

**Biermereng** (lokal: **Boermereng**) ass eng lëtzebuergesch Uertschaft an der Gemeng Schengen am Kanton Réimech. Bis Enn 2011 war et den Haaptuert vun der fréierer Gemeng Biermereng, déi dunn, zesumme mat de Gemenge Schengen a Welleschten, fusionéiert huet.

## Geschicht
Biermereng gouf fir d'éischt Kéier 842 als *Boinbringas* an engem Dokument vum Keeser Lothar ernimmt. Tëscht 1659 an 1769 war et ënner franséischer Herrschaft, zesummen ë.&nbsp;a. mat Munneref, Duelem a Bous, am Géigesaz zum Rescht vum Land, wat als Herzogtum Lëtzebuerg (ofwiesselend ënner spuenescher, franséischer an éisträichescher Herrschaft) existéiert huet.

## Kuckeswäertes
*D'Maus Ketti-Statu
* D'Bäerbelekierch zu Biermereng

## Kuckt och
* D'Maus Ketti

## Um Spaweck

* Websäit vun der Gemeng Schengen
* Syvicol
Jean Muller

* Jean Muller, lëtzebuergeschen Handballspiller;
* Jean Muller (1909-1976), lëtzebuergesche Resistenzler;
* Jean Muller (*1979), lëtzebuergesche Pianist.
Buerschent

**Buerschent** (lokal: **Buurschent**) ass eng Lëtzebuerger Uertschaft am Kanton Dikrech an Haaptuert vun der Gemeng mat dem selwechten Numm.

## Kuckeswäertes
* Buerg Buerschent a
* Kierch Buerschent; béid sinn op der Lëscht vun de klasséierte Monumenter als *Nationalmonument*, resp. *Inventaire supplémentaire* klasséiert.

## Literatur
* Rasqué, Fritz: *Bourscheid - Geschichte einer alten Pfarrei*, 1944, Bourg-Bourger, Lëtzebuerg, 430 S.

## Kuckt och

## Um Spaweck

* Offiziell Säit vun der Gemeng Buerschent
* Syvicol
Wolfgang Osterheld

De **Wolfgang Osterheld**, gebuer den 20. November 1948 zu Wiesbaden, ass en däitsche Fotograf, Auteur, Iwwersetzer an Terminolog, deen zanter 1978 zu Lëtzebuerg lieft. Hien ass virun allem wéinst senge schwaarz-wäisse Portraitsfotoe bekannt.

Hien ass och den Auteur vun enger ganzer Rëtsch vu Publikatiounen an Zeitungen an Zäitschrëften, an och vu Bicher.

## Säi Liewen
Am Alter vun 12 Joer ass de Wolfgang Osterheld an d'Géigend vu Paräis komm, wou hie spéider Droit a Psychologie studéiert huet.

1978 huet hie sech zu Lëtzebuerg installéiert, wou hie sech an der schwaarz-wäiss Portraitsfotografie spezialiséiert huet, virun allem vu Kënschtler, déi hie meeschtens an hirer Wunneng fotograféiert.

## Auszeechnungen
* 1987 Prix national de la photographie
* 1988 Prix du Fonds culturel
* 1989 Grand prix photographique de la ville de Yutz

## Publikatiounen (Auswiel)
*1995. Portraits. Regards sur la création au Luxembourg. Éditions Phi, Iechternach. 260 S. ISBN 2-87962-043-0 (Frankräich). ISBN 3-88865-120-4 (Däitschland). Cote BNL LB 17839.

## Quellen
*Travestino, Emmanuelle, 1995. In: Portraits. Regards sur la création au Luxembourg. Éditions Phi, 260 S. (Presentatioun vum Fotograf W. Osterheld op der bannenzeger Säit vum Buchcover).

*Luxemburger Lexikon. Das Großherzogtum von A – Z, 2006. Zesummegestallt vum Georges Hausemer. Verlag Guy Binsfeld. Cf. Osterheld, Wolfgang, S. 326.

## Kuckt och
*Lëscht vu Fotografen
Astronomeschen Observatoire vun der Adam-Mickiewicz-Universitéit

Den **Astronomeschen Observatoire vun der Adam-Mickiewicz-Universitéit** (poln. *Obserwatorium Astronomiczne Uniwersytet im. Adama Mickiewicza w Poznaniu*) ass en Observatoire vun der physikalescher Fakultéit vun der Adam-Mickiewicz-Universitéit zu Poznań (Posen) a Polen. Den Observatoire gouf am Joer 1919 gegrënnt.

Zum Inventaire gehéiert ënner anerem en 20-cm-Refrakter vun der Firma Zeiss an ee 35-cm-Cassegrain-Spigelteleskop.

## Kuckt och

## Um Spaweck

*  Internetsäit vum Observatoire
Calar Alto-Observatoire

De **Calar-Alto-Observatoire** ass en däitsch-spueneschen Observatoire um 2168&nbsp;m héije Calar Alto an der Sierra de los Filabres am Süde vu Spuenien (Provënz Almería). Den offiziellen Numm ass **Deutsch-Spanisches Astronomisches Zentrum (DSAZ)** respektiv. op Spuenesch **Centro Astronómico Hispano-Alemán (CAHA)**.

## Inventur
Um Calar Alto si fënnef grouss optesch Spigelteleskopen:

* 3,5-m-Teleskop (zanter 1984) dee vun 2015 un, mat engem neien Instrument, dem CARMENES ekipéiert gëtt.
* 2,2-m-Teleskop (zanter 1979)
* 1,23-m-Teleskop (zanter 1975)
* Schmidt-Teleskop mat 80&nbsp;cm Agangsëffnung an 1,20&nbsp;m Spigelduerchmiesser (zanter 2000 net méi a Betrib). Dësen Teleskop stoung ufanks zanter 1954 am Hamburger Observatoire a gouf am Joer 1975 wéinst dem bessere Wierder op de Calar Alto bruecht.
* Spuenescht 1,52-m-Teleskop (onofhängeg bedriwwe vum spuenesche Staatsobservatoire vu Madrid (OAN))

Kuckeswäert ass op der Plaz och eng Sonnenauer déi vun engem däitschen Ingenieur entworf gouf.
## Kuck och

* Paranal-Observatoire
* La Silla-Observatoire
* Cerro Tololo Inter-American Observatory
* European Extremely Large Telescope

## Um Spaweck

*  Websäit vum Calar-Alto-Observatoire
Jean-Marie Majerus (Kënschtler)

De **Jean-Marie Majerus**, gebuer 1925 zu Jonglënster, a gestuerwen 1981 an der Stad, war e Moler a Portraitist.

## Liewen

## Wierk
Syndicat intercommunal pour l'organisation et la gestion d'un établissement d'enseignement musical

De **Syndicat intercommunal pour l'organisation et la gestion d'un établissement d'enseignement musical**, ass en interkommunale Syndikat, deen 2002 gegrënnt gouf fir den Zesummeschloss vun der Ettelbrécker an der Dikrecher Museksschoul z'erméiglechen.

De Syndikat dee säi Verwaltungssëtz an der Dikrecher Märei huet, bekëmmert sech ëm d'Gestioun vum Conservatoire vum Norden.

## Kuckt och
* Museksschoulen zu Lëtzebuerg

## Um Spaweck
* De Syndikat op der Websäit vum Syvicol
* Websäit vum Conservatoire de musique du nord (CMNord)
Gare Aubange

D**'Gare vun Aubange** och **Gare vun Éibeng** ass eng Gare um belschen Eisebunnsnetz op der Linn 165.

Vun der Éibenger Gare gi verschidden Eisebunns- an TEC-Korrespondenze fort.

## SNCB-Korrespondenzen
*Linn 165: Libramont - Aubange - Rodange - Athus - Arlon

## TEC-Korrespondenzen
*Linn 72: St-Léger - Baranzy - Athus - Turpange - Arlon (Direktioun Arel, 15 Departe pro Dag) 
*Linn 75: Athus - Aubange - Longwy (Direktioun Lonkech, 9 Departe pro Dag)
*Linn 75: Athus - Aubange - Longwy (Direktioun Athus, 9 Departe pro Dag) 
*Linn 167a: Arlon - Athus - Virton (Direktioun Virton, 33 Departe pro Dag)

## Um Spaweck
Ivo Josipović

Den **Ivo Josipović** [ ˈiːʋɔ ˈjɔsiːpoʋitɕ ], gebuer den 28. August 1957 zu Zagreb, ass e kroatesche Museker, Jurist a Politiker. Hie gouf den 10. Januar 2010 am zweeten Tour zum President vu Kroatie gewielt. Vum 19. Februar 2010 bis zum 15. Februar 2015 war hie President vu Kroatien.

Den Ivo Josipović ass Professer fir Droit op der Universitéit Zagreb. Hien huet och en Diplom als Komponist vun der Museksakademie vun Zagreb. 1985 krut hien den éischte Präis vun der EBU fir säi Wierk *Samba da Camera*.

Zanter 2003 ass hien Deputéierte vun der Sozialdemokratescher Partei vu Kroatien am kroatesche Parlament. 2010 huet hien d'Presidentschaftswalen am zweeten Tour mat 60,29% vun de Stëmme géint de Buergermeeschter vun Zagreb, Milan Bandić, gewonnen..

## Um Spaweck
CFL-Linn 80

D**'CFL-Linn 80** ass eng Eisebunnslinn déi vun der SNCB a vum CFL um belschen Eisebunnsnetz tëscht der Areler Gare a Virton exploitéiert gëtt. Tëscht de Garen Attem a Rodange leeft d'Linn parallel zur CFL-Linn 70 déi an deenen zwou Garen eng Korrespondenz op Lëtzebuerg gëtt.

Se benotzt dofir d'Gleiser vun de belsche Linnen 165 an 167.
Ënner der Woch gëtt d'Linn vun der SNCB am 2-Stonnentakt mat AR 41 befuer. Parallel dozou assuréiert d'CFL fir d'Steck Rodange - Attem e Stonnentakt.
Lens (Homonymie)

**Lens** ass:
* eng franséisch Stad am Departement Pas-de-Calais: Lens (Pas-de-Calais);
* eng Schwäizer Gemeng am Kanton Wallis: Lens (Schwäiz);
* eng belsch Gemeng an der Provënz Hainaut: Lens (Belsch);
* an der Botanik, den taxonomesche Gattungsbegrëff vun de *[[Fabaceae]]*: Lënsen

## Kuckt och
* Lëns
International Bryozoology Association

D**'International Bryozoology Association** (**IBA**) ass eng international Associatioun, déi weltwäit d'Spezialiste vum Phylum vun de Bryozoairen oder Moosdéiercher (de: *Moostiere*, fr: *Bryozoaires*, en: *Bryozoans*, lat: *Bryozoa*) regruppéiert.

D'IBA ass am Mee 1965 zu Stockholm (Schweden) gegrënnt ginn. Hiren éischte Kongress war am August 1968 zu Milano (Italien).

Déi lëtzebuergesch Membere vun der IBA sinn d'Gaby Geimer an de Jos Massard.

## Um Spaweck
*International Bryozoology Association official website
Emile Goebel

Den **Emile Goebel**, gebuer 1900, a gestuerwen de 16. Mäerz 1974, war e lëtzebuergesche Sportsjournalist.

1928 war hie Grënnungsmember vun der *[[Fédération luxembourgeoise d'athlétisme|Fédération luxembourgeoise d'athlétisme (F.L.A.)]]*, vun där hie vun 1960 bis 1961 Interimspresdident war. Vun 1933 bis 1947 war hien do President vun der technescher Kommissioun.

Als Nofollger vu sengem Papp Léopold Goebel (1872-1947), war hie vun 1947 bis 1965 President vun der *[[sportspress.lu|Association luxembourgeoise des journalistes sportifs (A.L.J.S.)]]*, der Lëtzebuerger Vereenegung vun de Sportsjournalisten.

## Gielercher
* 
* 
* Bundesverdienstkreuz Erster Klasse
Gemeng Mompech

D**'Gemeng Mompech** war bis Enn 2017 eng vun den dunn 105 lëtzebuergesche Gemengen.

## Uertschaften a Lieu-diten an der fréierer Gemeng
* **Uertschaften an der fréierer Gemeng:**
** Bur (*Born*)
** Buerschdref (*Boursdorf*)
** Giwenech (*Givenich*)
** Hierber (*Herborn*)
** Méischdref (*Moersdorf*)
** Mompech (*Mompach*)
* **Lieu-diten an der fréierer Gemeng:**
** Liljen (*Lilien*)

## Geschicht

1823 ass d'Gemeng Bur mat der Gemeng Mompech fusionéiert.

...

### Entwécklung vun der Awunnerzuel

Colors=
 id:lightgrey value:gray(0.8)
 id:darkgrey value:gray(0.6)
 id:bar value:rgb(0.9,0.35,0.25)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:1200
TimeAxis = orientation:vertical
AlignBars = justify
ScaleMajor = gridcolor:darkgrey increment:200 start:0
ScaleMinor = gridcolor:lightgrey increment:40 start:0
BackgroundColors = canvas:white

BarData=
 bar:1821 text:1821
 bar:1871 text:1871
 bar:1910 text:1910
 bar:1922 text:1922
 bar:1935 text:1935
 bar:1947 text:1947
 bar:1960 text:1960
 bar:1970 text:1970
 bar:1981 text:1981
 bar:1991 text:1991
 bar:2001 text:2001
 bar:2011 text:2011

PlotData=
 color:bar width:20 align:left
 bar:1821 from:0 till:825
 bar:1871 from:0 till:1065
 bar:1910 from:0 till:1074
 bar:1922 from:0 till:1099
 bar:1935 from:0 till:976
 bar:1947 from:0 till:968
 bar:1960 from:0 till:900
 bar:1970 from:0 till:772
 bar:1981 from:0 till:796
 bar:1991 from:0 till:836
 bar:2001 from:0 till:977
 bar:2011 from:0 till:1055

PlotData=
 bar:1821 at: 825 fontsize:S text:825 shift:(-8,5)
 bar:1871 at: 1065 fontsize:S text:1.065 shift:(-14,5)
 bar:1910 at: 1074 fontsize:S text:1.074 shift:(-14,5)
 bar:1922 at: 1099 fontsize:S text:1.099 shift:(-14,5)
 bar:1935 at: 976 fontsize:S text:976 shift:(-8,5)
 bar:1947 at: 968 fontsize:S text:968 shift:(-8,5)
 bar:1960 at: 900 fontsize:S text:900 shift:(-8,5)
 bar:1970 at: 772 fontsize:S text:772 shift:(-8,5)
 bar:1981 at: 796 fontsize:S text:796 shift:(-8,5)
 bar:1991 at: 836 fontsize:S text:836 shift:(-8,5)
 bar:2001 at: 977 fontsize:S text:977 shift:(-8,5)
 bar:2011 at: 1055 fontsize:S text:1.055 shift:(-14,5)


### Wopen

## Politik
### Buergermeeschteren
*1843 - 1849: Mathias Braun
* 1849 - 1854: V. Trierweiler
* 1854 - 1861: M. Theisen
* 1861 - 1873: V. De Villers
* 1873 - 1879: P. Theisen
* 1879 - 1885:  M. Pletschet
* 1885 - 1894: Fr. Larue
* 1894 - 1921: H. Donckel
* 1921 - 1963: Mathias Wirtz
* 1963 - 1975: Chrétien Weydert
* 1976 - 1988: Marcel Schomer
* 1988 - 2011: Irma Krippes-Dahm
* 2011 - 2017: Joseph Schoellen

### Fusioun 2018
Am Oktober 2015 goufe Pläng vun enger méiglecher Fusioun tëscht de Gemenge Rouspert a Mompech bekannt gemaach. De 24. Abrëll 2016 hunn d'Bierger aus den zwou Gemengen an engem Gemengereferendum, mat grousser Majoritéit fir d'Fusioun gestëmmt (80,07 Prozent zu Rouspert, 65,18 Prozent zu Mompech). Als zukünftegen Numm gouf "Gemeng Rouspert-Mompech" zeréckbehalen.
Gemeng Eschweiler

Déi fréier **Gemeng Eschweiler** (*Eeschwëller* fir d'Awunner), war bis Enn 2014 eng eege Gemeng, ier se op den 1. Januar 2015 mat der Gemeng Wolz fusionéiert huet.

## Geographie
D'Gemeng Eschweiler huet am Nordweste vum Land geleeën. Nopeschgemenge ware Wolz am Süden, Wanseler am Südwesten, Wëntger am Nordwesten an Norden, Klierf am Norden an Nordosten a Kiischpelt am Osten. D'Gemeng Eschweiler louch am Kanton Wolz an am Distrikt Dikrech.

## Uertschaften a Lieu-diten an der fréierer Gemeng
* **Uertschaften**
** Eschweiler
** Ierpeldeng
** Knapphouschent 
** Selschent
* **Lieu-diten**
** Café Halte
** Klenghouschent

## Geschicht
De 24. Februar 2014 hunn d'Gemengeréit vu Wolz an Eschweiler zu enger Fusioun vun deenen zwou Gemenge gréng Luucht ginn. De 25. Mee 2014 gouf an deenen zwou Gemengen e Gemengereferendum doriwwer ofgehalen. Zu Wolz hu sech ronn 77 Prozent vun de Leit fir eng Fusioun mat Eeschwëller ausgeschwat, zu Eschweiler ware just eng 54% fir eng Fusioun. De Gesetzesentworf fir d'Fusioun gouf de 17. Dezember 2014 eestëmmeg an der Chamber gestëmmt.


Fichier:Map_Eschweiler.PNG|Eschweiler...
Fichier:Map Wiltz 2012-2014.png|... a Wolz
Fichier:Map Wiltz.PNG|...fusionéieren zu Wolz


## Politik
### Buergermeeschteren
*...
* 1979 - 1987: Jean-Pierre Strotz
*.... - 1999:
* 1999 - 2005:
* 2005 - 2014: François Rossler
Café Halte

**Café Halte,** och **Café Halt** oder **Eschweiler-Halte** ass e Lieu-dit zu Lëtzebuerg, am Kanton Wolz, an der Gemeng Wolz.

## Geographie
E läit op enger Héicht vun 364 Meter um CR325 (Ierpeldeng - Wëlwerwolz) op der Kräizung wou den CR328 a Richtung Eschweiler fort geet.

## Geschicht

## Kuckt och

## Um Spaweck
Klenghouschent

**Klenghouschent** ass e Lieu-dit am Kanton Wolz an der Gemeng Wolz. E läit nërdlech vu Knapphouschent um CR327.

## Kuckt och

## Um Spaweck
* Offiziell Säit vun der Gemeng Wolz
Pol Michels

De **Pol Michels**, och **Paul Michels**, gebuer den 8. Dezember 1897 zu Hollerech, a gestuerwen den 2. Mee 1956 an der Stad Lëtzebuerg, war e lëtzebuergesche Jurist an Auteur.

No sengem Secondaire, déi hie vun 1910 bis 1916 am Kolléisch an der Stad Lëtzebuerg gemaach huet, huet hie vun 1917 bis 1924 Literatur an Droit op den Universitéite vu Berlin, München, Paräis an Nanzeg studéiert.

Vun 1926 bis 1927 war hie President vun der *[[Conférence du jeune barreau de Luxembourg]]*.

An der Magistratur huet hie follgend Nominatioune krut:
* 1928: stellvertriedene Riichter um Friddensgeriicht zu Lëtzebuerg.
* 1929: Friddensriichter zu Esch-Uelzecht. (Krut méi spéit am Joer de Rang vum Riichter vum Bezierksgeriicht zougesprach.)
* 1934: Friddensriichter vum Kanton Lëtzebuerg.
* 1935: Riichter vum Bezierksgeriicht Lëtzebuerg.
* 1938: Riichtercommissaire fir Kollokatiounsverfahren um Bezierksgeriicht Lëtzebuerg.
* 1940: Friddensriichter vum Kanton Lëtzebuerg.

Am Zweete Weltkrich, wéi Lëtzebuerg ënner däitscher Besatzung war, huet hie weider als Riichter geschafft. Wéinst senger Däitschfrëndlechkeet gouf him, no der Befreiung vu Lëtzebuerg, de Prozess gemaach. Hie gouf zu enger Geld- a Prisongsstrof verurteelt, krut awer 1949 eng Begnodegung.

Nom Krich war hie Mataarbechter vun der satirescher Zeitung "De Peck-Villchen".

## Bibliographie
* 1928 *Geschichten*, Luxemburger Verlagsanstalt vum Dr. Robert Hausemer.
* 1931 *Panorama*; Éd. Émile Marx.
* 1938 *Neue Geschichten*, Virwuert vum Batty Weber; Éditions Tony Jungblut.
* 1940 *Letzeburger Leidd a Sachen*.
* 1941 *Heimatgeschichten*; Éditions Tony Jungblut; Impr. J. Beffort Luxemburg; 206 S.
* 1956 *Schwepps, Schliri, Kasch und Konsorten. Luxembuger Geschichtenbuch*.
* *Choix de textes. 1917-1922*; Textes présentés, annotés et commentés par Gast Mannes, Centre national de littérature, Mersch 2004, ISBN 2-919903-13-6

## Literatur
* Hilgert, Romain ''Heimatdichtung als Nazionalliteratur'', d'Lëtzebuerger Land, 13. Dezember 2002
* Thill, Robert ''Reine Blut- und Bodenliteratur?''  Replique um R. Hilgert säin *Heimatdichtung als Nazionalliteratur*, d'Lëtzebuerger Land, 21. Februar 2003
* Goetzinger, Germaine, Gast Mannes & Frank Wilhelm: *Pol Michels und Yvan Goll* in: Kontakte-Kontexte. Deutsch-luxemburgische Literaturbegegnungen, Mersch 1999, S. 60-74. ISBN 2-919903-01-2
* Mannes, Gast, 2007. *Michels, Pol*. S. 418-149, in: 

## Um Spaweck
* Interview a Virstellung vun *Neue Geschichten* an der A-Z Luxemburger Illustrierte, Nr 20, 15. Mee 1938 S. 16-17
Gamma Pegasi

De Stär **γ** **Gamma Pegasi**, och *Algenib* (arabesch **الجانب** *al-ğānib* "d'Säit") ass e Stär am Stärebild Pegasus. De Gamma Pegasi markéiert de südëstlechen Eck vum Pegasusquadrat.

Den Algenib ass e verännerleche Stär vum Typ β Cephei. Seng Hellegkeet variéiert mat enger Period vun 0,1575 Deeg tëscht +2,80 a +2,86 mag.

Den Algenib ass 470 Liichtjoer wäit ewech a gehéiert zu der Spektralklass B2.

**[[Koordinaten]]** Equinoxe J2000.0:
* Rektaszensioun 0h13m14s
* Deklinatioun	+15°11'1"
Alpha Persei

Den **Alpha Persei**, och *Algenib* genannt, huet eng visuell Magnitude vu +1,84&nbsp;mag an ass an der Spektralklass F5. D'Distanz vum Alpha Persei ass 112 Liichtjoer.
Op verschidde Stärekaarte gëtt dëse Stär och nach als **Mirfak** bezeechent.
La Lumière

**La Lumière a.s.b.l.** ass e Veräin ouni Gewënnzweck zu Léck dee sech ëm blann Leit, oder Leit déi schlecht gesinn bekëmmert.

De Veräin ass 1919 entstanen, fir Zaldoten déi am Krich blann gi waren, oder schwéier Blessen un den Aen haten ze hëllefen. Ganz séier gouf erkannt, datt zivil Leit déi blann waren, a keng finanziell Hëllef kruten, och misste gehollef kréien, a sou goufen déi och adoptéiert.

1921 gouf den éischten Atelier ageriicht, deen am Ufank 5 Leit beschäftegt huet, déi Still opgestoppt hunn. D'Aktivitéite goufe séier diversifiéiert, soudatt an engem Joer d'Zuel vun den Aarbechter schonn op 30 eropgeklomme war.

Den Atelier huet sech lues a lues weider entwéckelt, awer eréischt 1966 koum e groussen Opschwonk. Dat Joer gouf den Atelier vum *Fonds national de reclassement social de handicapés* agreéiert an e krut d'Ënnerstëtzung vun der belscher *Loterie nationale*. Duerch déi offiziell Unerkennung vum Atelier krut en de Statut vun engem Atelier protégé.

De Sozialservice krut eng fest ugestallten Assistante sociale, déi zesumme mat de fräiweelege Mataarbechter, an der ganzer Provënz no Léisunge fir d'Problemer vun hiren Affiliéierte gesicht huet.

Duerch d'Expansioun vun den Aktivitéiten, an duerch Servicer déi no an no bäikoumen, huet sech missen no geeegente Lokaler ëmgekuckt ginn. Sou ass d'Lumière 1976 aus der *Rue Saint-Gilles* an nei Gebaier an der *Rue Grangagnage* geplënnert. Direkt huet sech e Schnéiklatzeneffet bemierkbar gemaach, méi Plaz, méi Aktivitéiten, méi Memberen a méi Personal hunn et mat sech bruecht, datt do d'Plaz och alt erëm ze knapps gouf.

D'Zuel vun den Aarbechter war schonn op iwwer 50 geklommen, wéi e generéisen Don et méiglech gemaach huet e Gebai op N° 17 an der *Rue Fabry* ze kafen, an et gouf erëm geplënnert. De protegéierten Atelier ass awer an der Grandgagnage-Strooss bliwwen an e gouf an *Entreprise de travail adapté* ëmgedeeft.

An der Fabry-Strooss gouf d*'Bibliothèque sonore* ageriicht, de *Service social* an de *Service culturel* hu sech och do installéiert. 1990 gouf de *Centre Pouplin* an der *Rue Jonfosse* iwwerholl. Do huet sech de Reeducatiounsservice fir Jonker installéiert, an de *Service basses visions*, an et goufe Stagë fir funktionell Readaptatioun ofgehalen. 
 
De Centre dee vun der AWIPH a vum INAMI unerkannt gouf, krut den Numm *Centre de Réadaptation Fonctionnelle*. E puer Joer drop gëtt de *Centre de Consultation d'Informatique adaptée avec accès à Internet* an d'Welt gesat.

Géint 2000 gouf en Terrain an der *Rue Sainte-Véronique* kaaft, an e fuschneit Gebai, an deem all d'Servicer bis op den Atelier deen op de *Boulevard Hilier* zu Cointe geplënnert ass, konnten do ënnerbruecht ginn.

2010 erlaben hir Servicer der Lumière, sech ëm méi wéi 1.500 Leit ze bekëmmeren déi schlecht oder guer näischt gesinn.
Is It True What They Say About Luxembourg?

**Is It True What They Say About Luxembourg?** (englesch fir *Ass et wouer, wat iwwer [[Lëtzebuerg (Land)|Lëtzebuerg]] gesot gëtt?*) ass den Numm vun enger Promotiounscampagne vum Lëtzebuerger Staat, déi de 7. Januar 2010 lancéiert gouf, fir déi national Wirtschaft ze fërderen a mat Stereotyppen iwwer Lëtzebuerg opzeraumen.

## Opbau

Déi ganz Campagne baséiert op 10 tëscht 3 a 4 Minutte laange Filmer, déi een op der Internetsäit "Promoteluxembourg.com" kucken an erofluede kann. All Film presentéiert ee bestëmmten Aspekt vu Lëtzebuerg:
* **Life** (*Liewen*)
* **Business** (*Wirtschaft, Aarbecht*)
* **Products** and Services (*Produkter an Servicer*)
* **Investment** (*Investissementer*)
* **Finance** (*Finanzen*)
* **Meetings** (*Soziaalt Liewen*)
* **Holidays** (*Vakanz, Fräizäit, Tourismus*)
* **Luxembourg City** (*[[Lëtzebuerg (Stad)|Stad Lëtzebuerg]]*)
* **City of Esch** (*[[Esch-Uelzecht|Stad Esch-Uelzecht]]*)
* **Wines** (*[[Wäin]]*)

De Konzept vun *Is It True What They Say About Luxembourg?* gouf vum Realisateur Thomas Neunreither mat verschiddene Ministèren an Organisatiounen zesummen entwéckelt a vum Broadcasting Center Europe produzéiert. Den Neunreither huet wärend engem Joer iwwer 150 Stonne Filmmaterial gesammelt, woubäi hien déi meescht Biller selwer gedréint huet, an deelweis vun engem Kameramann gehollef krut.

All Film fänkt mat e puer net ëmmer ganz eescht gemengte Clichéen iwwer Lëtzebuerg un (zum Beispill: *Ass et wouer datt lëtzebuergesche Wäin och als Mazout fir Raumschëffer benotzt gëtt?*), wouropshin no enger hallwer Minutt en "No" (*Nee*) erschéngt an déi positiv Säite vum presentéierten Aspekt virgestallt ginn. Heibäi wiessele sech d'Biller (Noopnamen a Loftopnamen) am Rhythmus vun enger Technomusek am Hannergrond séier of.

## Presentatioun
Den Internetsite mat de Filmer gouf de 7. Januar 2010 an de CarréRotondes zu Hollerech a Presenz vum Wirtschaftsminister Jeannot Krecké an der Ministesch fir Mëttelstand an Tourismus, Françoise Hetto-Gaasch, virgestallt.

D'Filmer, déi et och op DVD gëtt, sinn um "Media Wall" am Lëtzebuerger Pavillon op der Weltausstellung 2010 zu Shanghai gewise ginn.

## Partenaire vum Projet

Déi heiten ëffentlech a privat Organisatiounen hu sech um Projet bedeelegt:

* Ministère de l'Économie et du Commerce extérieur
* Ministère des Classes moyennes et du Tourisme
* Luxembourg for Business
* Luxembourg for Finance
* Stad Lëtzebuerg
* Stad Esch-Uelzecht
* Commission de promotion des vins et crémants de Luxembourg
* Service information et presse du gouvernement
* Broadcasting Center Europe

## Kritik

Un der Campagne gouf kritiséiert, dat verschidden Textdeeler an de Filmer Feeler op Englesch enthalen.

## Um Spaweck
* www.promoteluxembourg.com
Thomas Neunreither

Den **Thomas Neunreither** ass e lëtzebuergesche Regisseur, deen elo zu Kapstad a Südafrika wunnt a mat enger südafrikanescher Fra bestuet ass.

Hien huet déi 2010 lancéiert Campagne *[[Is it true what they say about Luxembourg?]]* fir de Lëtzebuerger Staat realiséiert.

## Aner Wierker
**Wie heißt denn unser Süßer?*: e Video vu Playboy deen e selwer kongifiguréiere kann a sech oder aner Persoune als Acteur abrénge kann..
* *40 Jahre*: e Video iwwer Terre des hommes.
* *Versteckspiel*: Video fir Cantus
* *Mal was anderes*: Reklamspot fir IKEA
## Um Spaweck
*  wonderland.movies
Der Kampf

***Der Kampf*** war eng Wochenzeitung vun der KPL, déi vun 1920 bis 1922 publizéiert gouf. D'Zeitung hat verschidden Ënnertitele wéi *Wochenschrift der Kommunisten Luxemburgs* bei der Nummer 1, oder méi spéit *Organ der Kommunistischen Partei Luxemburgs (Sektion der 3. Internationale)* bei der Nummer 8.

Déi éischt Nummer koum den 18. November 1920 eraus. Als Bäilag vun der Zeitung koum, vum 3. Abrëll 1921 un, *Der kommunistische Gewerkschaftler* eraus.

Wéinst der schlechter finanzieller Situatioun vun der KPL gouf 1922 mat der Publikatioun vun der Zeitung opgehalen.

## Literatur

## Kuckt och
* *[[Arbeiterstimme]]*
* *[[Die Volksstimme (1935-1946)]]*
* Lëscht vun Zeitungen an Zäitschrëften zu Lëtzebuerg
Armand Thill

Et gëtt verschidde Leit déi **Armand Thill** heeschen:
* de lëtzebuergeschen Historiker Armand Thill (*1950)
* de lëtzebuergesche Journalist Armand Thill
Luther Leonidas Terry

De **Luther Leonidas Terry**, gebuer de 15. September 1911 zu Red Level, Covington County, am Bundesstaat Alabama, a gestuerwen den 29. Mäerz 1985, war en US-amerikaneschen Dokter, a vum 2. Mäerz 1961 bis den 1. Oktober 1965 Surgeon General of the United States. Hie gouf vum President John F. Kennedy zum Surgeon General ernannt, a gouf virun allem bekannt fir seng Warnungen iwwer d'gesondheetlech Follge vum Fëmmen.

## Sourcen
Maison relais pour enfants

**Maison-relais pour enfants** ass zu Lëtzebuerg den Numm vun ëffentleche Strukturen, déi vun de Gemengen ënnerhalen an zum Deel vum Staat subventionéiert ginn. An hinne ginn d'Kanner, ënner Opsiicht, versuergt, fir déi Zäit z'iwwerbrécken, wou hir Schoul aus ass, bis ee vun den Eltere mat schaffe fäerdeg ass a se siche komme kann.

## Um Spaweck
* Règlement grand-ducal du 20 juillet 2005 concernant l'agrément à accorder aux gestionnaires de maison relais pour enfants. Mémorial A n° 123 du 10.08.2005.
Gemeng Iermsdref

D**'Gemeng Iermsdref** war eng fréier lëtzebuergesch Gemeng am Kanton Dikrech, déi bis Enn 2011, wéi se mat der Gemeng Miedernach zu der Ärenzdallgemeng fusionéiert huet, bestanen huet.

## Geographie
D'Landschaftsbild vun der fréierer Gemeng Iermsdref ass gréisstendeels vu landwirtschaftlechen Aktivitéiten (Wisen a Felder an enger oppener Gewan) markéiert. Ronderëm ware praktesch iwwerall Bëscher, déi awer zu 90 % um Territoire vun den Nopeschgemenge louchen. D'Wäiss Iernz, déi vu Süden no Norden derduerch leeft, huet d'Gemeng an zwou topographesch verschidde Géigende gespléckt, mat am Westen, dem méi oder manner flaache Plateau vu Steeën a Folkendeng, an am Osten, vum Uwänner vun der Iernz un, der koppeger Géigend tëscht Iermsdref an Eppelduerf. Do war och, op enger flaacher Kopp, eng ronn 400 m nërdlech vum Gréiwenhaff, mat 420 Meter déi héchst Plaz an der Gemeng ze fannen. Déi déifst Plaz war op der Hessemillen op ongeféier 210 Meter, do, wou d'Kriibsebaach an d'Wäiss Iernz leeft.

## Uertschaften a Lieu-diten an der fréierer Gemeng
**Uertschaften:**

* Eppelduerf
* Iermsdref
* Folkendeng
* Keiwelbaach
* Steeën

**Lieu-diten:**

* Backesmillen
* Bricherheck
* Bricherhaff
* Gilcher
* Hessemillen
* Hoossebierg
* Moderhaff
* Neimillen
* Reisermillen
* Spierberich
* Webeschhaff

## Geschicht
Den 21. Mäerz 2010 hunn d'Bierger vun de Gemengen Iermsdref a Miedernach an engem Referendum sech z'iwwer 83% fir dës Fusioun ausgeschwat. No dem Vote vum Gemengerot de 6. Abrëll 2010 war d'Entscheedung definitiv: d'Fusiounsgemeng sollt **[[Ärenzdall]]** heeschen an ab dem 1. Januar 2012 bestoen.

### Wopen
De Wope vun der Gemeng gouf den 9. September 1985 am Gemengerot ugeholl, an agréeiert duerch ministerielle Beschloss vum 7. Mee 1986. De Projet vum Wopen ass vum Marcel Lenertz.

Beschreiwung vum Wopen am Originaltext:

*Burelé d'or et d'azur à la croix ancrée de gueules, chargée d'une croix alésée d'argent et accompagnée de trois fleurs de lis de sable, deux en chef, une en pointe.*

De Wopen ass zesummegesat aus de Wope vun den Härschaften déi Meeschter iwwer d'Dierfer aus der Gemeng waren.

Déi gëllen a blo Sträife sinn aus dem Wope vun der Vogtei vun Dikrech zu där Iermsduerf gehéiert huet, d'Ankerkräiz, kënnt aus dem Wope vun den Hären aus der Fiels, deene Steeën gehéiert huet, dat sëlwer Kräiz ass vun der Abtei Iechternach, zu där Eppelduerf gehéiert huet, an déi dräi Lilie sinn aus dem Wope vun den Häre vu Folkendeng.

## Politik
### Buergermeeschteren

* ....
* ? - 1928: xxx Lambert
* 1929 - 1964: Urbain Lambert
* ....
* 1976 - 1981: René Hoffmann
* ...
* 1988 - 1999: Albert Feyder
* ...

## Veräiner an der Gemeng

## Gemengeblat
D'Gemengeblat vun "Iermsdref" housch "De Bannhidder".

## Syndikater
D'Gemeng Iermsdref Member war a follgende Syndikater:
* SIDEC - SIDEN - SYVICOL
* Zentralschoul, zesumme mat Miedernach

## Bibliographie
* *Iermsdrëfer Uergel: geweit den 21. Oktober 2001*. - Ermsdorf: Iermsdrëfer Uergelfrënn, [2001] (Bertrange: Rapidpress). - 83 p.: ill. ; 21&nbsp;cm

## Kuckt och

## Um Spaweck

* Websäit vun der Gemeng
* "De Baanhidder" fir erofzelueden
* Syvicol
Robert Krantz

De **Robert Krantz**, gebuer 1933, ass e fréiere Schoulmeeschter am Complementaire zu Diddeleng (Lycée technique Nic-Biever) an Auteur.

Hien huet sech besonnesch mat der Vergaangenheet vu senger Heemechtsstad a mam Zweete Weltkrich beschäftegt. Hien intresséiert sech awer och fir den historesch-kulturelle Patrimoine vu Lëtzebuerg.

De Robert Krantz ass zanter 1991 *Membre effectif* vun der Section de linguistique, d'ethnologie et d'onomastique vum Institut grand-ducal, an zanter 1975 *Membre correspondant* vun der Historescher Sektioun vum selwechten Institut.

## Publikatiounen (Auswiel)
### Bicher
* *Düdelinger Chronik*; 2 Bänn:
** Band I (zesumme mam Léon Koerperich) - *Aus dem Mittelalter in die Neuzeit (798-1907)*; Esch-Uelzecht, Imprimerie coopérative luxembourgeoise, 1980; 
** Band II (zesumme mam Léon Koerperich a mam Jean-Pierre Conrardy) - *75 Jahre Stadt Düdelingen (1907-1982) & 100 Jahre Düdelinger Hütte (1882-1982)*; Esch-Uelzecht, éditpress Luxembourg, 1982;
* *Das alte Luxemburg heute - ein kultureller Wegweiser von der Romanik zum Barock (800-1800)*; (zesumme mam Norbert Quintus); Lëtzebuerg, RTL Édition, 1984;
* *Notre patrimoine - Les dessins d'architecture du professeur Joseph Wegener*; (zesumme mam Jemp Kunnert a mam Norbert Quintus); 3 Bänn, Lëtzebuerg, 1989;
* *Dudelange - Passé et présent d'une ville industrielle* (zesumme mam Jean-Pierre Conrardy); 2 Bänn, erausgi vun der Diddelenger Gemeng a vun den Diddelenger Geschichtsfrënn ënner der Schiirmherrschaft vum Fonds culturel national a vun der Arbed; 1991 & 1992;
* *Luxemburgs Kinder unter dem Nazi-Regime. 1940 - 1944. Ein Dokumentarbericht*; 3 Bänn: 
** Band I - *Der Versuch einer ideologischen Umerziehung*; Luxembourg, Éditions Saint-Paul, 1997, ill. 823 S. ISBN 2-87963-280-3
** Band II - *Erziehung zum Krieg*; Luxembourg, Éditions Saint-Paul, 2001, ill. 1043 S. ISBN 2-87963-370-2
** Band III - *"Auslese" für ein tausendjähriges Reich?*; Luxembourg, Éditions Saint-Paul, 2002, ill. 855 S. ISBN 2-87963-404-0
* *Die politische Satire gegen das Nazi-Regime. Witz, Spott, Humor und Karikatur in Luxemburg*, mit Beiträgen von Paul Lesch und Fränk Schroeder; Esch-sur-Alzette, Éditions Kremer-Muller, 2010; 208 Säiten ill. ISBN 978-2-919978-11-3
* *Alex Wagner, politesche Schutzhäftleng am KZ Hinzert, Natzweiler-Struthof, Dachau: "Meng Memoiren aus der preisescher Besatzongszäit 1940-1945"*; Luxembourg, Éditions du Rappel, L.P.P.D. - Comité Central, Imprimerie Centrale, 2010, ill. 220 S. ISBN 978-287978092-4

### Weider Publikatiounen
* *Düdelingen im 17., 18. und 19. Jahrhundert*; in: *CSV Diddeléng - Akiounsprogramm fir d'Gemengewalen 1987* ; Lëtzebuerg, Sankt-Paulus-Dréckerei, 1987; Ss. 48-58; ill., Bibliogr.;
* *Aluminium aus Düdelingen* (zesumme mam Léon Koerperich); in: *Revue*, 1969, n° 39, Ss. 34-37.
* *Die "gioventú del fascismo" in Luxemburg - Die Jugend im italienischen Fascismus*; in: *Hémecht*, 53/2001, Heft 3 & Heft 4, a 54/2002, Heft 1.
Charles Suberville

De **Charles Suberville** ass e franséische Schauspiller a Sänger, deen zanter dem Enn vun de 1970er Joren zu Lëtzebuerg lieft.

Hien huet sech en Numm gemaach als Interpret vu Wierker vu follgenden Auteuren: Louis Aragon, Jacques Brel, Edmond Dune, Léo Ferré, Victor Hugo an Henri Tachan.

## Um Spaweck
* Websäit vum Charles Suberville(archivéiert)
* Dossier Presse
Alphonse Nickels

Den **Alphonse Nickels**, gebuer den 11. September 1881 zu Bäerdref, a gestuerwen den 21. Dezember 1944 zu Bonn, war e lëtzebuergesche Jurist a Politiker.

Hie war
*Arbed-Direkter, 
* President vun der radikal-liberaler Partei 
* President vum Conseil d'administration vun der *[[Luxemburger Zeitung]]*
* Member vum Schidsgeriicht vun de Privatbeamte fir de Kanton Lëtzebuerg
* Direkter vum Munnerëffer Thermalbad

Vun 1928 bis 1936 war hie President vum Cercle artistique de Luxembourg.

Am Hierscht 1933 gouf hie Lëtzebuerger Chargé d'affaires zu Berlin. Am September 1942 gouf hien ëmgesidelt.

**Quell**: http://www.forum.lu/pdf/artikel/1983_97_Wehenkel.pdf
Eugène Reichling

Den **Eugène Reichling**, gebuer de 26. Januar 1892 zu Biereng, a gestuerwen de 24. Dezember 1939 zu Esch-Uelzecht, war e lëtzebuergesche Politiker.

Hie war Direkter vun der Clausener Brauerei an duerno vun der Firma Ferroknepper.

Vun 1931 bis zu sengem Doud war hien Deputéierte vum Bezierk Süden an der Chamber. Hie gouf du vum Nicolas Quiring ersat. De Reichling war Member vun der Rietspartei a President vum Südbezierk vun där Partei.

Hie gouf och 1935 Schäffen an der Gemeng Esch-Uelzecht.

Vun 1939 bis zu sengem Doud war hie President vun der Fédération des commerçants.

Zu Esch ass eng Strooss no him benannt ginn.

## Gielercher
* 
* 
* 
* Officier vum Ordre de la Couronne de Belgique
Jean-Baptiste Rock

De **Jean-Baptiste Rock**, gebuer den 30. Dezember 1886 zu Diddeleng, a gestuerwen de 15. Mäerz 1971 an der Stad Lëtzebuerg, war e lëtzebuergesche Gewerkschaftler a Politiker.

Hie war vun 1938-1951 (ouni d'Besatzungszäit, an där hien ëmgesidelt war) President vum LCGB, a vun 1934-1937 Tresorier vun der Rietspartei.

Hie war vun 1945 bis 1959 Deputéierten an der Chamber.

De Jean-Baptiste Rock war ee vun de Grënnungsmembere vun der Banque Fortuna.

## Gielercher
* 
* Chevalier vum Ordre de St Grégoire le Grand
Old Naval Observatory

Den **Old Naval Observatory** ass e fréieren Observatoire zu Washington D.C., dee vun 1844 bis 1893 vun der United States Navy benotzt gouf.

D'Gebai ass am Besëtz vun der Navy bliwwen, déi do vun 1894 bis 1902 den Naval Museum of Hygiene bedriwwen huet. Vun 1903 bis 1943 gouf et als Spidol benotzt. Hautdesdaags ass et e Verwaltungsgebai vum Surgeon General of the United States Navy an net méi ëffentlech zougänglech.

Zanter 1965 ass et eng National Historic Landmark.

## Kuckt och

## Um Spaweck
Isabelle Bernard-Lesceux

D**'Isabelle Bernard-Lesceux**, gebuer de 26. Februar 1959 zu Bukavu, deemools Costermansville, am Kongo, ass eng belsch Historikerin, déi am Kader vum Nationalitéitegesetz vun 2009 Lëtzebuergerin ginn ass.

## Biographie
Si huet d'éischt zu Namouer, op de Facultés Notre-Dame de Namur / FNDN, an duerno zu Louvain-la-Neuve, op der Université catholique de Louvain / UCL, Geschicht studéiert. Hir Spezialitéit ass d'Antiquitéit (Etrusker a Réimer). Si huet wärend 25 Joer am Secondaire enseignéiert, an zwar 10 Joer zu Differt an der Belsch, a 15 Joer am Lycée Vauban an der Stad. Zanter e puer Joer gëtt si sech éischter mam Patrimoine a mat Lokalgeschicht am Weste vum Lëtzebuerger Land of. Si ass als responsabel Historikerin fir d'"Sauvegarde du patrimoine et animation culturelle au moulin de Beckerich" zoustänneg. D'Isabelle Bernard-Lesceux ass donieft och Éierepresidentin vum "Piconrue-Musée - Musée de la Grande Ardenne" zu Baastnech.

D'Isabelle Bernard-Lesceux war mam Jean Bernard (†) bestuet, ass Mamm vun zwéi Jongen a wunnt zu Uewerpallen.

## Publikatiounen (Auswiel)
* *L'école au village: l'exemple d'Oberpallen* ; in: *Hémecht*, Jg. 49 (1997), H. 4, Ss. 523-561.
* *Les moulins de l'abbaye noble de Notre-Dame de Clairefontaine* ; in: *Hémecht*, Jg. 53 (2001), H. 2, Ss. 135-205; H. 3, Ss. 389-465; H. 4, Ss. 545-600.
* *Former et informer: l'avenir par le passé: réflexions sur l'enseignement de la Seconde Guerre mondiale aujourd'hui* ; in: *... et wor alles net esou einfach: Questions sur le Luxembourg et la Deuxième Guerre mondiale: contributions historiques accompagnant l'exposition. - Fragen an die Geschichte Luxemburgs im Zweiten Weltkrieg: ein Lesebuch zur Ausstellung* ; erausgi vum *Musée d'histoire de la ville*, Lëtzebuerg, 2002; Ss. 318-323 (Publications scientifiques du Musée d'histoire de la Ville de Luxembourg; Bd. X).
* *Les archives privées du moulin de Beckerich* ; 2 Bänn (220 & 171 Säiten); Uewerpallen, 2002-2003.
* *Le moulin de Beckerich. Sept siècles d'histoire: évolution socio-économique d'une activité rurale* ; erausgi vun der Gemeng Bieckerich, 2003; 187 Ss. (mat engem Virwuert vum Buergermeeschter Camille Gira).
* Coordinatrice vum Sammelwierk, *Notre-Dame de Luxembourg - Dévotion et patrimoine* erauskomm bei Geleeënheet vun der Ausstellung mam selwechten Numm; Editeur: *Musée en Piconrue* Baastnech, 2016.
* *Les images de Notre-Dame de Luxembourg: outils de propagande de la foi et symboles identitaires de l'histoire du Luxembourg?*; in: *Du Piconrue à la Grande Ardenne - Hommage à André Neuberg*; Baastnech (Piconrue - Musée de la Grande Ardenne), 2020; Ss. 64-91 (ill., Bibliogr.). - ISBN 978-2-930875-07-1

## Kuckt och
* Lëscht vu lëtzebuergesche Schrëftsteller

## Um Spaweck